Subject: Kutse TKGfestile 2026
From: "Kristella Oolberg" <[email-masked]>
To: "Politsei- ja Piirivalveamet" <[email-masked]>
Date: Fri, 24 Apr 2026 13:08:49 +0300

Tere!
 
Olen Tallinna Kunstigümnaasiumi õpilasesinduse koordinaator Kristella
Oolberg. 
 
Kirjutan Teile seoses meie koolis 5. juunil toimuva kooli- ja
kogukonnaüritusega TKG Fest. TKG Fest on Tallinna Kunstigümnaasiumi
õppeaastat lõpetav festival, mis toob kokku õpilased, õpetajad ja
kogukonna. Kui eelmisel aastal oli fookus rohkem ennetusteemadel, siis sel
aastal liigume sammu edasi – soovime luua päris festivalikogemuse, kus
õppimine toimub läbi tegevuse, kogemise ja osalemise.
 
Päev on üles ehitatud nii, et esimeses pooles liiguvad õpilased
struktureeritult töötubade vahel ning teises pooles saavad nad vabalt
valida tegevusi vastavalt oma huvile. Iga töötuba võiks sisaldada ka
väikest praktilist ülesannet või väljakutset, et noored saaksid ise läbi
tegemise õppida.
 
Sisu osas soovime katta nii varasemaid olulisi ennetus- ja ohutusteemasid
kui ka laiendada fookust elulistele oskustele ja tulevikuvõimalustele.
Näiteks:
*   ohutus ja kriisiolukordades toimetulek
*   vaimne ja füüsiline heaolu
*   suhted ja iseseisev elu
*   rahatarkus ja igapäevaoskused
*   karjäär ja edasiõppimisvõimalused (alates 8. klassist kuni gümnaasium)
*   keskkonnateadlikkus ja vastutustundlik käitumine
 
Kirjutan Teile, sest teie tegevus ja väärtused haakuvad hästi TKG Festi
eesmärgiga. Ootame Teid 5. juunil TKG Festile läbi viima tutvustavat
ja/või praktilist töötuba erinevatele vanuseastmetele (soovituslik kestus
~20–30 minutit).
 
Hea meelega arutame koos, milline formaat ja sisu võiks teie poolt kõige
paremini sobida.
Küsimuste korral vastan Teile esimesel võimalusel.
 
Lugupidamisega, 
Kristella Oolberg
5628 5505
Tallinna Kunstigümnaasium